ઉત્તર ગુજરાત અને રાજસ્થાનની સીમાને સાંધતી ડુંગરમાળ વચ્ચે મા અંબાના બેસણાં. લાખો યાત્રીઓ ભાવપૂર્વક શ્રધ્ધા સાથે અવિરત આવતા રહે છે. જ્યાં કટાવ અને ઓગડનાથના ધર્મ સ્થાનકો લોકહૃદયમાં સદાય રમતા રહે છે. બહુચરાજી અને મા ઉમિયાનાં યશોગાન સદા ગવાતાં રહે છે. જ્યા સિધ્ધપુરના ધર્મસ્થાનકો દેશભરના ભાવિકોની ભીતરમાં શ્રધ્ધાના સિંચન કરતા રહે છે. અનેક ત્યાગી, તપસ્વીઓના તપોબળની તેજ રેખાઓ નિરંતર તણાતી રહે છે.